Legal Document

Category: 41

Text:
55. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ. 2/Ζ/4139 της 20 Οκτ. /4 Νοεμ.  1980 (ΦΕΚ Β΄ 1105) Περί ιδρύσεως τάξεων υποδοχής για παλιννοστούντες Έλληνες μαθητές σε Σχολεία Δημοτικής και Μέσης Εκπαιδεύσεως της Γενικής Εκπαιδεύσεως. Ωρολόγιο και αναλυτικό πρόγραμμα. Έχοντας υπόψη: 1.Την αριθ. Φ. 818.2/Ζ/225/22.1.1980 Εγκύκλιο του Υφυπουργού Εθνικής Παιδείας και Θρησκευμάτων «περί ιδρύσεως τάξεων υποδοχής για μαθητές που προέρχονται από σχολεία της Δ. Γερμανίας». 2.Την ανάγκη δημιουργίας καταλλήλων συνθηκών εντάξεως των παλιννοστούντων ελληνοπαίδων στο ελληνικό σχολικό και κοινωνικό περιβάλλον. Σελ. 350,644(β) Τεύχος ΣΤ112- Σελ. 60 3.Τις αριθ. α)48/1980 και β)48/1980 γνωμοδοτήσεις αντίστοιχα των Τμημάτων Δημοτικής και Μέσης Εκπαιδεύσεως του Κέντρου Εκπαιδευτικών Μελετών και Επιμορφώσεως, που αναφέρονται στα αναλυτικά και ωρολόγια προγράμματα που προορίζονται για τις τάξεις υποδοχής. 4.Την υπ’ αριθ. Η. 2771/21.5.1980 κοινή απόφαση του Πρωθυπουργού και Υπουργού Εθνικής Παιδείας και Θρησκευμάτων «περί αναθέσεως αρμοδιοτήτων εις τους Υφυπουργούς», αποφασίζουμε: Α΄.Ιδρύουμε τάξεις υποδοχής για ελληνόπαιδες που προέρχονται από ελληνικά ή ξένα σχολεία του Εξωτερικού σε Σχολεία Δημοτικής και Μέσης Εκπαιδεύσεως Γενικής Εκπαιδεύσεως.  Σκοπός των τάξεων υποδοχής είναι γενικώς η βοήθεια των μαθητών να ενταχθούν στο ελληνικό σχολικό και κοινωνικό περιβάλλον και τον ελληνικό τρόπο σκέψεως και συμπεριφοράς. Ειδικότερα, σκοπός των τάξεων αυτών είναι η καλλιέργεια των δεξιοτήτων που έχουν αποκτήσει οι μαθητές αυτών στο προηγούμενο σχολικό περιβάλλον ως και η απόκτηση των εφοδίων εκείνων που είναι απαραίτητα για τη μελλοντική μορφωτική και επαγγελματική τους εξέλιξη, στα πλαίσια της Ελληνικής Εκπαιδεύσεως. Β΄.Λειτουργία των τάξεων υποδοχής: α)Ο θεσμός των τάξεων υποδοχής θα εφαρμοσθεί πειραματικά από το σχολ. έτος 1980-1981 και σε περιορισμένο αριθμό Εκπαιδευτικών Περιφερειών Δημοτικής και Μέσης Εκπαιδεύσεως της Γενικής Εκπαιδεύσεως. β)Τάξεις υποδοχής θα λειτουργήσουν εντός των κανονικών σχολείων της Γενικής Εκπαιδεύσεως, Δημοτικής και Μέσης, στα οποία ο αριθμός των εγγραφομένων σε αυτές μαθητών δεν θα είναι μικρότερος των 10 ούτε μεγαλύτερος των 25. γ)Για τη συγκρότηση τάξεων υποδοχής είναι δυνατό να μετακινηθούν μαθητές της ιδίας τάξεως από άλλα σχολεία που στεγάζονται στο ίδιο διδακτήριο ή λειτουργούν στην ίδια πόλη ανεξάρτητα από Εκπαιδευτική Περιφέρεια Δημοτικής και Μέσης Εκπαιδεύσεως. 32.Δ.γ.54-55 Εγγραφές, Εξετάσεις, Αναλυτικά Προγράμματα κλπ. Μέσης Εκπαίδευσης Γ΄.Εγγραφές, μετεγγραφές και προαγωγή των μαθητών: α)Για την εγγραφή μαθητών στις τάξεις υποδοχής απαιτείται ι)τίτλος ελληνικού ή ξένου σχολείου Εξωτερικού, ιι)Υπεύθυνη δήλωση του γονέα ή κηδεμόνα ότι συγκατατίθεται για την εγγραφή του. β)Μαθητές προοριζόμενοι να φοιτήσουν σε τάξεις υποδοχής θεωρούνται κανονικοί μαθητές των αντιστοίχων τάξεων του ίδιου σχολείου. γ)Για τις εγγραφές, τις μετεγγραφές, τη φοίτηση και την προαγωγή των μαθητών των τάξεων υποδοχής ισχύουν οι διατάξεις των Π.Δ. 117/1978 (Φ.Ε.Κ. 26/21.2.1978 τ. Α΄) το Π.Δ. 155/1978 (Φ.Ε.Κ. 33/8.3.1978) και το Π.Δ. 297/1978 (Φ.Ε.Κ. 64 τ. Α΄) ως και το Ν.Δ. 1197/1972. Δ΄.Διδακτικό προσωπικό: α)Στις τάξεις υποδοχής θα διδάξουν κατά προτίμηση εκπαιδευτικοί Δημοτικής και Μέσης Εκπαιδεύσεως που υπηρέτησαν σε ελληνικά σχολεία του Εξωτερικού. β)Σε περίπτωση ελλείψεως καταλλήλων εκπαιδευτικών δύναται το Π.Υ.Σ.Δ.Ε. ή το Π.Υ.Σ.Μ.Ε. να αποσπάσει από άλλα σχολεία της περιοχής του εκπαιδευτικούς ύστερα από αίτηση των ιδίων ή για το συμφέρον της Υπηρεσίας. γ)Την ξένη γλώσσα στις τάξεις υποδοχής Δημοτικής και Μέσης Εκπαιδεύσεως της Γενικής Εκπαιδεύσεως, θα διδάξουν απόφοιτοι των ξενογλώσσων τμημάτων των Φιλοσοφικών Σχολών των Πανεπιστημίων Αθηνών και Θεσσαλονίκης. Ε΄.Ι.Ωρολόγιο πρόγραμμα Δημοτικού Σχολείου για τις τάξεις υποδοχής: Η προσαρμογή του ωρολογίου προγράμματος κατά το πειραματικό στάδιο της λειτουργίας τους έχει ως ακολούθως: Μαθήματα Ώρες διδασκαλίας Τάξεις: Α΄+Β΄ Γ΄ Δ΄ Ε΄+ΣΤ΄ Θρησκευτικά* - 2/2 (-1) 3/2 (-1/2) 3/2 (-1/2) Ελληνικά 9 9 (-1) 9 8 Ιστορία - 2/2 (-1) 3/2 (-1/2) 3/2 (-1/2) Σπουδή περιβ. 4 (-2) - - Φυσ. Χημ. Υγιεινή - 2/2 (-1) 3/2 (-1/2) 3 Γεωγραφία - 2/2 (-1) 3/2 (-1/2) 3/2 (-1/2) Μαθηματικά 4 (+1) 4 (+1) 4 (+1) 5 (+1) Αγωγή Πολίτη - - - 1 Τεχνικά- Μουσική 3 (-1) 2 (-2) 2 (-2) 2 (-2) Γυμναστική 2 2 2 3/2 (+1/2) Πολιτιστ. Εκδ. - - -(-2) 2 Γερμανικά 3 (+3) 4 (+4) 4 (+4) 4 (+4) Φροντιστηριακό Μάθημα 3 (+3) 3 (+3) 3 (+3) 3 (+3) Σύνολο ωρών: 28 (+4) 28 (+1) 30 (+2) 34 (+5) + Οι αριθμοί που είναι μέσα σε παρένθεση δείχνουν τις ώρες διδασκαλίας που προστίθενται (+) ή αφαιρούνται (-), στο προτεινόμενο πρόγραμμα, σε σύγκριση με το πρόγραμμα των κανονικών τάξεων ενός 6/θέσιου σχολείου. *Στις τάξεις Α΄+Β΄ τα θρησκευτικά διδάσκονται ευκαιριακά στα πλαίσια του μαθήματος της σπουδής του περιβάλλοντος. (Αντί για τη σελ. 350,645) Σελ. 350,645(α) Τεύχος 754- Σελ. 59 Εγγραφές, Εξετάσεις, Αναλυτικά Προγράμματα κλπ. Μέσης Εκπαίδευσης 32.Δ.γ.55 ΙΙ.Ωρολόγιο πρόγραμμα Γυμνασίου για τις τάξεις υποδοχής: Στο ωρολόγιο πρόγραμμα που θα ισχύσει στις τάξεις υποδοχής και για τις 3 τάξεις του Γυμνασίου να γίνουν οι εξής μεταβολές στο ισχύον ωρολόγιο πρόγραμμα: α)Οι ώρες διδασκαλίας της Γραμματικής και του Συντακτικού της νεοελληνικής (της γλωσσικής διδασκαλίας) να αυξηθούν στην Α΄ τάξη από 2 σε 4 (σύνολο ωρών στη Νεοελληνική Γλώσσα και Γραμματεία 7) και στη Β΄ και Γ΄ τάξη από μία σε 3 (σύνολο ωρών στη Νεοελληνική Γλώσσα και Γραμματεία στην κάθε τάξη έξι). Η μία ώρα γλωσσικής διδασκαλίας σε κάθε τάξη να διατίθεται για γλωσσικές ασκήσεις και λύση αποριών των μαθητών σχετικών με την νεοελληνική γλώσσα. β)Να αυξηθούν οι ώρες των Μαθηματικών κατά μία σε κάθε τάξη και η πρόσθετη αυτή ώρα να διατίθεται για τη διδασκαλία ενοτήτων μαθηματικών που δεν έχουν διδαχθεί όλα οι μαθητές καθώς και για τη λύση ασκήσεων και σχετικών αποριών των μαθητών. γ)Στη θέση της ξένης γλώσσας να διδάσκεται η Γερμανική και στον αυτό αριθμό ωρών για κάθε τάξη. Με τις παραπάνω μεταβολές το πρόγραμμα αυξάνεται σε κάθε τάξη κατά 3 ώρες. Αν το σύνολο της εβδομαδιαίας απασχολήσεως των μαθητών μαζί μ’ αυτές τις 3 ώρες και μαζί με τις αθλητικές και πολιτιστικές εκδηλώσεις δεν υπερβαίνει τις 35, να μη γίνει καμιά άλλη αλλαγή στο ωρολόγιο πρόγραμμα. Σε αντίθετη περίπτωση να περικοπούν κατά τάξη και κατά σειρά προτεραιότητος οι εξής ώρες από τα εξής μαθήματα: Τάξη Α΄:Οικοκυρικά, Τεχνολογικά ώρες 2 (να μη διδάσκονται τα μαθήματα), Καλλιτεχνικά ώρα μία. Τάξη Β΄:Τεχνολογικά, Οικοκυρικά ώρες 2, Αρχ. Ελληνική Γλώσσα και Γραμματεία ώρα μία. Τάξη Γ΄:Μουσική ώρα μία, Ξένη Γλώσσα ώρα μία Φυσική Αγωγή ή Θρησκευτικά ώρα μία. ΣΤ΄.Ι.Αναλυτικό Πρόγραμμα για τις τάξεις του Δημοτικού: α)Να γίνουν οι απαραίτητες προσαρμογές και παρεκκλίσεις από το ισχύον αναλυτικό πρόγραμμα για τις τάξεις υποδοχής από αρμοδίους Επιθεωρητές και τους δασκάλους που θα διδάξουν στις τάξεις αυτές σε συνεργασία με το Τμήμα Δημοτικής του Κ.Ε.Μ.Ε. Το πρόγραμμα αυτό θα πρέπει να αντισταθμίζει τις ελλείψεις των μαθητών σε σχέση με το κανονικό πρόγραμμα, ώστε προοδευτικά οι μαθητές  Σελ. 350,646(α) Τεύχος 754- Σελ. 60 να μπορέσουν να πλησιάσουν το επίπεδο των κανονικών τάξεων. Θα πρέπει ακόμη να είναι ελαστικό και ευέλικτο, ώστε να μπορεί να χρησιμοποιείται από τους δασκάλους ανάλογα με τις δυσκολίες και τις ανάγκες που θα παρουσιάζονται κατά την εξέλιξή του. Ειδικότερα στα μαθήματα της ελληνικής γλώσσας, των Μαθηματικών και της γερμανικής να γίνουν τα εξής: α)Διδασκαλία ελληνικής γλώσσας: Το μάθημα αυτό πρέπει να προσεχθεί ιδιαίτερα. Ο δάσκαλος θα ξεκινήσει τη διδασκαλία του από το μέσο επίπεδο της συγκεκριμένης τάξεως και θα χρειαστεί, ενδεχομένως, να αυξήσει το χρόνο διδασκαλίας της γραμματικής και των ασκήσεων προφορικού και γραπτού λόγου σε βάρος του χρόνου διδασκαλίας κειμένων από το αναγνωστικό. β)Διδασκαλία μαθηματικών: Όπως φαίνεται στον πίνακα του ωρολογίου προγράμματος, στη διδασκαλία της αριθμητικής και της γεωμετρίας έχει προστεθεί σ’ όλες τις τάξεις μία ώρα. Ο χρόνος αυτός θα διατεθεί για την πρόσθετη άσκηση των μαθητών και, κυρίως, για την εμπέδωση της ελληνικής ορολογίας του μαθήματος, στην οποία οι μαθητές παρουσιάζουν, πιθανότητα, αδυναμίες. γ)Διδασκαλία γερμανικής γλώσσας. Για τη διδασκαλία του μαθήματος αυτού προβλέπεται χρόνος 3 ωρών την εβδομάδα στις τάξεις Α΄ και Β΄ και 4 ωρών την εβδομάδα σε κάθε μία από τις υπόλοιπες τάξεις του Δημοτικού. Στην περίπτωση που οι γνώσεις των μαθητών στο μάθημα αυτό παρουσιάζουν μεγάλες διαφορές η διδασκαλία θα ξεκινήσει από το επίπεδο της ομάδας των μαθητών με τις περισσότερες ελλείψεις. Οι μαθητές αυτοί θα υποβοηθούνται στα γερμανικά και κατά το χρόνο του φροντιστηριακού μαθήματος, ώστε το επίπεδο των γνώσεών τους να πλησιάσει βαθμιαία στο επίπεδο των γνώσεων των συμμαθητών τους, που προέρχονται από καθαρά γερμανικές τάξεις. δ)Φροντιστηριακό μάθημα: Αν η μεγάλη πλειοψηφία των μαθητών μιας συγκεκριμένης τάξεως προέρχεται από καθαρά γερμανικές τάξεις, οι ώρες του φροντιστηριακού μαθήματος (όλες ή οι δύο από τις 3) θα διατίθενται για την εμπέδωση αυτών που έχουν διδαχθεί και για την κάλυψη των κενών που παρουσιάζουν οι γνώσεις των μαθητών στα ελληνικά. 32.Δ.γ.55 Εγγραφές, Εξετάσεις, Αναλυτικά Προγράμματα κλπ. Μέσης Εκπαίδευσης Αντίθετα, αν οι μαθητές προέρχονται από προπαρασκευαστικές ή δίγλωσσες τάξεις με ικανοποιητικό ελληνόγλωσσο πρόγραμμα και παρουσιάζουν συγκριτικά μικρότερες ελλείψεις στα ελληνικά, οι ώρες θα μειωθούν σε όσες χρειάζονται για την κάλυψη των ελλείψεων αυτών στα ελληνικά (και, ενδεχομένως, σε άλλα μαθήματα). Σε μια τρίτη περίπτωση, που λόγω διαφορετικής προελεύσεως των μαθητών ορισμένοι μαθητές μιας συγκεκριμένης τάξεως παρουσιάζουν ελλείψεις στα γερμανικά και οι υπόλοιποι στα ελληνικά, η τάξη θα χωρίζεται κατά το φροντιστηριακό μάθημα σε δύο τμήματα. Στο ένα τμήμα θα διδάσκει φροντιστηριακά το μάθημα των γερμανικών ο γερμανομαθής δάσκαλος της τάξεως, ενώ στο άλλο τμήμα θα διδάσκει συμπληρωματικά την ελληνική γλώσσα άλλος δάσκαλος του ίδιου σχολείου. Όπως είναι ευνόητο, ο τελευταίος θα επιλέγει την ύλη διδασκαλίας του σε συνεργασία με το δάσκαλο της τάξεως, που θα γνωρίζει καλύτερα τις αδυναμίες των μαθητών του στα ελληνικά. Μακροπρόθεσμος στόχος της διδασκαλίας του φροντιστηριακού μαθήματος θα είναι ως προς τα ελληνικά μεν να ανεβάσει βαθμιαία το επίπεδο όλων των μαθητών της τάξεως στο επίπεδο των συμμαθητών τους που φοιτούν σε κανονικές τάξεις, ως προς τα γερμανικά δε να εξισώσει ως ένα βαθμό τις γνώσεις των μαθητών που προέρχονται από προπαρασκευαστικές ή δίγλωσσες τάξεις με εκείνες των συμμαθητών τους που προέρχονται από γερμανικές τάξεις. Όταν ο διπλός αυτός στόχος πραγματοποιηθεί οι ώρες του φροντιστηριακού μαθήματος των τάξεων Α΄, Β΄, Ε΄ και ΣΤ΄ θα καταργηθούν, ώστε να μειωθεί το σύνολο των ωρών εβδομαδιαίας διδασκαλίας, ενώ οι ίδιες ώρες των τάξεων Γ΄ και Δ΄ θα επαναδιατεθούν στα μαθήματα που ο χρόνος διδασκαλίας τους στο προτεινόμενο σχέδιο έχει περικοπεί. ΙΙ.Αναλυτικό πρόγραμμα Γυμνασίου στις τάξεις υποδοχής: Σε περίπτωση που στη Β΄ τάξη χρειαστεί να περικοπεί το μάθημα της Αρχαίας Ελληνικής Γλώσσας και Γραμματείας κατά μία ώρα, η επική ποίηση θα διδάσκεται επί 2 ώρες αντί 3. Ο καθηγητής θα κάνει ο ίδιος την επιλογή των κειμένων από τα προβλεπόμενα στο αναλυτικό πρόγραμμα. Από 16 Απριλίου κ. εξ. θα διδάσκει επί 2 ώρες μέρος από τον Κατά Ερατοσθένη Λόγο του Λυσία. Άλλες προσαρμογές στο αναλυτικό πρόγραμμα, αν χρειαστεί, να γίνουν από την έναρξη λειτουργίας των τάξεων υποδοχής, ανάλογα με τις ανάγκες που θα παρουσιαστούν και με τη συνεργασία των διδασκόντων σ’ αυτές τις τάξεις, του Γυμνασιάρχη και του Προϊσταμένου Γενικού Επιθεωρητού. Σε περίπτωση που ο προϊστάμενος διοικητικός Επιθεωρητής δεν είναι της ειδικότητας των φιλολόγων, να συνεργαστεί με το Γενικό Επιθεωρητή της ειδικότητας φιλολόγων. Οι προϊστάμενοι αυτών των σχολείων Γυμνασιάρχες και Γενικοί Επιθεωρητές σε συνεργασία, εκτιμώντας το συγκεκριμένο επίπεδο γνώσεων των μαθητών και τα προβλήματα που παρουσιάζουν, να δώσουν τις αναγκαίες διδακτικές κλπ. οδηγίες στο διδακτικό προσωπικό αυτών των τάξεων. Σημειώνουμε ότι στην τάξη Γ΄ στα μαθήματα που οι μαθητές εξετάζονται στις εισιτήριες εξετάσεις για το Λύκειο δεν μπορεί να περιοριστούν οι ώρες διδασκαλίας ούτε να διδαχθεί λιγότερη ύλη απ’ ότι γενικά διδάσκεται στα άλλα σχολεία. Στο τέλος του διδακτικού έτους, ή και νωρίτερα, αν υπάρξουν ουσιαστικά προβλήματα, οι προϊστάμενοι Γυμνασιάρχες και Γεν. Επιθεωρητές των σχολείων στα οποία λειτουργούν τάξεις υποδοχής να υποβάλουν σχετική έκθεση στην αρμόδια Υπηρεσία του Υπουργείου Παιδείας, ώστε βάσει αυτής να μελετηθεί η αντιμετώπιση του προβλήματος στο μέλλον.